
Ministru kabineta rīkojums Nr. 923
Rīgā 2024. gada 5. novembrī (prot. Nr. 47 17. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai (Patērētāju tiesību aizsardzības centram) finansējumu 81 248 euro apmērā, lai Patērētāju tiesību aizsardzības centrs varētu izpildīt līgumsaistības ar sabiedrību ar ierobežotu atbildību "Averoja" par sabiedrības ar ierobežotu atbildību "FISOM" sniegtā kompleksā tūrisma pakalpojuma ceļotāju repatriāciju, kas tika organizēta saistībā ar sabiedrības ar ierobežotu atbildību "FISOM" nespēju pilnībā vai daļēji pildīt savas saistības un sniegt kompleksos tūrisma pakalpojumus likviditātes problēmu dēļ.
· 2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

